paragraph_text: Radnja je inspirirana životom same autorice i smještena u grad Concord u državi Massachusetts za vrijeme američkog građanskog rata. Protagonistice su četiri kćeri protestantskog svećenika Roberta Marcha - Meg, Jo, Beth i Amy - koje se suočavaju s problemima odrastanja dok im otac služi u vojsci Sjevera. Roman je doživio neočekivani uspjeh, i potakao Alcott da napiše još dva nastavka, Mali muškarci (Little Men) (1871) i Dječaci gospođe Jo (Jo's Boys) (1886). Alcott je kroz likove četiriju sestara stvorila četiri različite osobnosti s kojima su se mogli poistovjetiti čitatelji različitih dobnih i socioekonomskih skupina. Također je uvela elemente realizma, dotada uglavnom nepoznatog u američkoj književnosti.